cyanic-selkie/wikianc huggingface dataset:
Edward Wright
Familie og utdannelse
Den yngre sønn til Henry and Margaret Wright, Edward Wright ble født i landsbyen Garveston i Norfolk, East Anglia, og ble døpt der den 8. oktober 1561. Det er mulig at han fulgte i sin eldre bror Thomas'(død i 1579) fotspor og gikk på skole i Hardingham.
Familien kom fra små kår, og han ble immatrikulert på Gonville og Caius College, University of Cambridge den 8. desember 1576 som en sizar Sizars var elever med begrensede midler som betalte lavere avgifter og fikk gratis mat og/eller losji og annen assistanse i løpet av studietiden, ofte i bytte mot å utføre arbeid på høyskolene de var innmatrikulert ved.
Wright fikk en Bachelor of Arts (BA) i 1580–1581. Han forble student ved Caius og fikk sin Master of Arts (MA) der i 1584, og holdt en posisjon som Fellow mellom 1587 og 1596 På Cambridge var han en nær venn av Robert Devereux, senere den andre Jarl av Essex, og møtte ham for å diskutere sine studier, selv i ukene før Devereux' opprør mot Elizabeth I i 1600–1601. I tillegg ble han kjent med matematikeren Henry Briggs, og soldaten og astrologen Christopher Heydon, som også var Devereux' venn Heydon gjorde senere astronomiske observasjoner med instrumenter Wright laget til ham.
Orchestia bottae
Orchestia bottae er en art i slekten Orchestia innenfor tangloppefamilien av ordenen Senticaudata, som inngår i gruppen av amfipoder.
Tom Cotton
Thomas Bryant «Tom» Cotton (født 13. mai 1977 i Dardanelle i Arkansas) er en amerikansk senator som representerer Det republikanske parti og Arkansas. Han ble valgt inn i Representantenes hus i valget i 2013, og representerte der det fjerde kongressdistriktet frem til 2015. Han var republikanernes kandidat ved senatorvalget i Arkansas 2014 mot sittende senator Mark Pryor, og vant.
Anomi
Anomi er et uttrykk som kommer fra gresk språk og betyr lovløshet eller normløshet. Gresk a er nektende, og nomi betyr lov. Uttrykket ble blant annet brukt av Émile Durkheim i boka Selvmordet for å beskrive selvmordstypen det anomiske selvmord.
Ordet er brukt i psykologisk faglitteratur om sinnstilstander som kan oppstå ved brå endringer i sosial kontekst, der individet opplever at nesten ingen av de tillærte normene lenger gjelder. Eksempelvis vil flyktninger og emigranter kunne oppleve anomi i større eller mindre grad.
Vannski under Middelhavslekene 2013
Vannski under Middelhavslekene 2013. Vannski var en av flere sporter under de syttende middelhavslekene som ble arrangert i Mersin i Tyrkia i perioden 20. til 30. juni 2013. Det var andre gangen som vannski var med på programmet under middelhavslekene. Det var to øvelser, en for kvinner og en for menn.
Aladdin’s Other Lamp
Aladdin's Other Lamp er en amerikansk stumfilm fra 1917, regissert av John H. Collins.
Lov om trudomssamfunn og ymist anna
Lov om trudomssamfunn og ymist anna var en norsk lov vedtatt 13. juni 1969, som trådde i kraft fra 1. januar 1970 og som ble opphevet fra 1. januar 2021. Loven presiserte prinsippet om religionsfrihet nedfelt i Grunnloven § 16 og fastslo at alle har rett til å drive religiøs virksomhet og etablere trossamfunn.
Aladdin’s Other Lamp
Handling
Patsy Smith blir kidnappet av faren sin når hun er baby, etter at han hadde kranglet med Patsys mor. Når faren hennes dør på sjøen, tar kaptein Barnaby barnet med til et pensjonat som drives av fru Duff. Inspirert av kapteinens fortellinger om Aladdin, går Patsy på leting etter farens orientalske lampe som fru Duff allerede hadde solgt.
Lov om trudomssamfunn og ymist anna
Det fulgte av loven at barn som ble født mens foreldrene er gift, tilhørte samme trossamfunn som foreldrene. Var foreldrene ikke gift når barnet blir født, tilhørte barnet samme trossamfunn som moren.
Aladdin’s Other Lamp
Handling
Etter å ha funnet igjen lampen, begynner Patsy å gni den til en magisk ånd dukker opp. Ånden forvandler rommet hennes, gjenoppretter kapteinens bein, og gjør Mrs. Duff til en liten filledukke. Men ånden kan imidlertid ikke gjenforene Patsy med moren sin, fordi dette er utenfor hans magiske grenser. Men problemene hennes er fremdeles ikke overstått.
Lov om trudomssamfunn og ymist anna
Fra 1. januar 2021 ble loven opphevet og erstattet av Lov om tros- og livssynssamfunn (som også erstattet lov om tilskott til livssynssamfunn (fra 1981) og lov om Den norske kirke (fra 1996)).
LIBOR
London Interbank Offered Rate (LIBOR) er en daglig referanserente basert på de rentesatser for usikrede lån som banker tilbyr til andre banker innen Londons pengemarked (eller interbank-marked). Renten fastsettes av British Bankers' Association på bakgrunn av kvoteringer fra de mest aktive bankene i pengemarkedet. Etter at de laveste og høyeste kvoteringene strykes, beregnes renten som et gjennomsnitt av de gjenstående kvoteringene. LIBOR oppgis som en serie renter på utlån med varierende løpetid fra en dag til ett år.
LIBOR har en betydelig anvendelse også utenfor interbankmarkedet. Renten på obligasjoner med flytende rente avledes eksempelvis ofte gjennom et påslag på LIBOR-renten (margin). LIBOR-rentene er også sentrale innen verdsettelse av ulike derivater, swapper og andre finansielle instrumenter.
Alle større finansielle markeder har en tilsvarende rentesats, den rente som gjør seg sterkest gjeldende i euroområdet forøvrig kalles Euribor-renten. I Norge kvoteres NIBOR på samme måte av de største aktørene i kronemarkedet.
Metanephrops formosanus
Arten er utbredt i hele de varmere delene av Sørkinahavet, og vestre Stillehavet ved Taiwan. .
José Nasazzi
José Nasazzi Yarza (1901–1968) var en uruguayansk fotballspiller som deltok i de olympiske leker 1924 i Paris og 1928 i Amsterdam.
NM i roing 1991
NM i roing 1991 ble arrangert på Årungen 22. juni 1991. Kongepokalvinnere ble Horten Roklubb (singlesculler med Rolf Thorsen) og Oslo Kvinnelige Roklubb (singlesculler lettvekt med Christine Helle).
Atlanterhavsaksen høyhastighetslinje
Atlanterhavsaksen høyhastighetslinje er en jernbanelinje i Spania som knytter sammen byene La Coruña, Santiago de Compostela og Vigo i Galicia. I Santiago er den tilknyttet resten av det spanske høyhastighetsnettet. Det er planlagt å forlenge linjen til grensen mot Portugal.
Per juli 2013 betjente tog i kommersiell tjeneste strekningen mellom La Coruña og Santiago de Compostela. Denne delen av linjen ble innviet i desember 2011. Den har iberisk sporvidde på 1668 mm, det er planlagt at den blir konvertert til 1435 mm (normalspor) senere. De siste delstrekningene mot Vigo ble tatt i bruk 29. mars 2015.
Nothomorphoides
Nothomorphoides er en slekt av biller som hører til familien praktbiller (Buprestidae).
Utseende
En liten (ca. 7 millimeter), avlang, matt brunlig praktbille, dekkvingene med gulaktige tegninger.
Levevis
De voksne billene besøker gjerne blomster. Forøvrig er ingenting kjent om biologien.
Tessalit (krets)
Tessalit er en krets i regionen Kidal i Mali. Kretsens administrative sentrum er landsbyen Tessalit. Kretsen er inndelt i kommuner, og disse er igjen inndelt i kvartaler eller landsbyer. I 2009 hadde kretsen et innbyggertall på 16 289.
Kommuner
Tessalit er inndelt i følgende kommuner:
Basketball under Sommer-OL 2012
Basketball under Sommer-OL 2012 fant sted mellom 28. juli til 12. august 2012 på Basketball Arena og North Greenwich Arena i London.
Klasser
Det ble konkurrert i to klasser:
Kvalifisering
I utgangspunktet var basketball den eneste lagidretten der vertsnasjonen ikke var automatisk kvalifisert til konkurransene. Dette var fordi at laget før har vært delt mellom England, Skottland og Wales, men i OL er det som kjent Storbritannia som deltar samlet. Men etter et møte 13. mars 2011 i Lyon i Frankrike, ble det enighet blant FIBAs styre om å tillate de britiske lagene automatisk adgang. Resten av kvalifiseringen foregikk via Basket-VM og de kontinentale mesterskapene, samt en OL-kvalifisering i månedene før OL.
Virtual Network Computing
Virtual Network Computing (VNC) er en programvare som gjør det mulig å fjernbetjene en datamaskin (server) over et nettverk ved hjelp av en lokal datamaskin (klient). Når man har koblet til en annen maskin ved bruk av VNC opplever man det som å sitte fysisk ved denne maskinen, og bildet som vises på skjermen er hentet fra den andre maskinen. Operatøren kan styre denne med tastatur og mus.
Rebecca St. James
Rebecca St. James (født Rebecca Jean Smallbone 26. juli 1977 i Sydney) er en australsk artist. Hun begynte å synge kristne sanger i 1994, og er blitt kalt de kristnes svar på Britney Spears. Hun er en av de mest kjente artistene som finnes på det kristne musikkmarkedet.
Virtual Network Computing
VNC bruker multiplattformprotokollen remote framebuffer (RFB), klienter og servere eksisterer for flere operativsystem. Det er dermed ingen krav om at maskinen man sitter på og den man kobler seg opp til skal ha samme operativsystem.
VNC har blitt publisert som åpen kildekode siden 1998, protokollen RFB ble publisert i mars 2011.
Asker Fotball
Asker Fotball er et fotballag i allianse med Asker Skiklubb, økonomisk og juridisk uavhengig av moderklubben. Alliansestiftelsen skjedde 6. desember 2000. Laget spiller i 2020-sesongen i 2. divisjon, avd 1.
Bethel (Alaska)
Bethel er en by i folketellingsområdet Bethel i delstaten Alaska i USA. Bethel ligger 550 km vest for Alaskas største by, Anchorage. Bethel kan bare nås med fly eller båt fra elven Kuskokwim. Bethel er den største byen i Vest-Alaska og den niende største byen i Alaska, med et folketall på 6 080 personer.
Asker Fotball
Historie
Asker spilte i daværende hovedserien– som den gang vardelt i to avdelinger à 8 lag – fra 1951 til 1959, som Asker SK. Asker tok sølvmedalje i gruppe B i sesongen 52–53 og sølvmedalje i gruppe B i sesongen 55–56. I tillegg var Asker tapende cupfinalist i 1951 og var også i semifinalen i 1955.
På 2000-tallet har laget stort sett spilt 2. divisjon. 2010-sesongen endte med opprykk til Adeccoligaen, noe som ble klart den 16. oktober 2010 da Asker slo Notodden 3–1. De rykket imidlertid ned igjen til 2. divisjon etter å ha endt på 13.-plass i 2011-sesongen.
Spillerstall
''Oppdatert 1. april 2022.''
Rekorder
Flest A-lagskamper: Stian Solberg (308 pr. 15. september 2018)
Metanephrops challengeri
Metanephrops challengeri, kjent som «New Zealand lobster», er en art i hummerfamilien - den er et større krepsdyr som lever på havbunnen i varmere strøk. Den er en av 17-18 arter i slekten. Arten er spiselig. Den skilles fra klassisk sjøkreps eller hummer ved at denne arten (og slekten) har to klør som er like lange og store, og altså ikke har en større knuseklo.
Arten blir inntil 18–25 cm lang, lever på inntil 160 meters dyp, og kan leve i 15 år. Hunnene legger fra tre års alder en mindre mengde, store blå egg. Larvene er ca 15 mm lange og svømmer med forbena, bakbena vokser ut senere. Den er et viktig byttedyr for fisken kingklip (Genypterus blacodes). Newzealandske fiskere utnytter hvert år om lag 1.000 tonn av hummerarten for kommersielt salg.
Arten er utbredt i de sørvestre delene av Stillehavet rundt New Zealand. .
Rafael Ferreira Silva
Rafael «Rafa» Alexandre Fernandes Ferreira Silva (født 17. mai 1993 i Forte da Casa) er en portugisisk fotballspiller som spiller for SL Benfica.
Han har tidligere spilt for den portugisiske klubben Feirense.
Landslaget
Den 19. mai 2014 ble han tatt ut til 23-mannstroppen som skulle representere Portugal i VM i Brasil 2014.
Han ble tatt ut i s EM-tropp til EM i Frankrike 2016.
Han ble tatt ut i s EM-tropp til EM i fotball 2021.
Ongole
Ongole er en by og en kommune i distriktet Prakasam i delstaten delstaten Andhra Pradesh i India. Byen er administrasjonssentrum for distriktet Prakasam. Folketellingen i 2011 viste et folketall på 202,826.
Ongole ligger om lag 20 km inne i landet fra Bengalbukta. Byen ligger ved jernbanen mellom Howrah og Chennai og har også jernbaneforbindelse til Hyderabad. National Highway No. 5 mellom Kolkata og Chennai går gjennom Ongole.
I forbindelse med planene om å dele Andhra Pradesh og skille ut Telangana med Hyderabad som egen delstat, er Ongole nevnt som mulig ny hovedstad for Andhra Pradesh.
Ulvåa (sideelv til Flisa)
Ulvåa er ei elv i Åsnes, Våler, Elverum og Trysil kommuner i Innlandet. Den springer ut fra Ulvsjøen vest for Osensjøen i Trysil, og ender opp i samløp med Halåa og danner Flisa. De nederste 10 kilometer danner elva grense mellom kommunene Åsnes og Våler.
Ulvåa er den sureste av elvene i Flisavassdraget (lav pH), og dette har innvirkning også nedover Flisa.
Sandi Toksvig
Sandra Birgitte «Sandi» Toksvig (født 3. mai 1958) er en dansk-britisk komiker, forfatter, og TV- og radioprogramleder. Hun er blant annet kjent som programleder for flere quiz-programmer på BBC, og tok over som programleder for QI etter Stephen Fry i 2016. Hun er i tillegg kjent for sine markante politiske holdninger, og var en av grunnleggerne av Kvinnenes Likhetsparti (Women's Equality Party) i mars 2015.
Karriere
Toksvig startet sin komikerkarriere da hun studerte ved University of Cambridge, og hun skrev og opptrådte i de første showene på Cambridge Footlights. Hun var også medlem av Cambridge University Light Entertainment Society, og gikk fra barne-TV til komedie. Hun opptrådte på The Comedy Store i London, og var en del av komikerteamet The Comedy Store Players.
På TV har hun vært programleder for bl.a. No. 73, The Saturday Starship, QI, Motormouth, Gilbert's Fridge og faktaprogrammer som Island Race. Hun har også vært paneldeltager i TV-programmer som Call My Bluff, Whose Line Is It Anyway?, Mock the Week, QI og Have I Got News for You.
Hun er en kjent stemme for BBC Radio 4-lyttere etter at hun erstatet Simon Hoggart i september 2006. Hun har også vært programleder for reiseprogrammet Excess Baggage, og er ofte gjest i I'm Sorry I Haven't a Clue.
Toksvig har skrevet flere bøker for både barn og voksne. I 2003 ga hun ut reisebiografien Gladys Reunited: A Personal American Journey om sin barndom og sine reiser i USA. Hun er fast skribent i Good Housekeeping og The Sunday Telegraph.
I 2007 ble hun kåret til årets politiske humorist av Channel 4, og til årets radiovert av Broadcasting Press Guild.
I 2015 ble det kjent at hun ville ta over etter Stephen Fry som programleder for TV-serien QI.
Personlig liv
Hun har tre barn sammen med sin ekspartner Peta (Petaline Stewart), alle unnfanget ved kunstig befruktning. Organisasjonen Save the Children droppet Toksvig som talsperson da hun kom ut som lesbisk i 1994. Organisasjonen har senere beklaget denne avgjørelsen.
Toksvig ble separert fra Peta i 1997, og har siden 2007 vært i et registrert partnerskap med psykoterapeuten Debbie Toksvig. Paret ble gift 10. desember 2014, samme dag som det ble tillatt for likekjønnede å gifte seg.
Utmerkelser
Hun ble i 2014 utnevnt til Officer of the Order of the British Empire.
NM i roing 1990
NM i roing 1990 ble arrangert på Årungen 16. september 1990. Kongepokalvinnere ble Horten Roklubb (singlesculler med Rolf Thorsen) og Christiania Roklub (singlesculler med Irene Aaberg).
Chris Baco
Chris Baco (født 9. april 1994) er en norsk hiphop-artist født og oppvokst på Romsås i Groruddalen i Oslo. Artisten er streamet over 30 millioner avspillinger på musikktjenesten Spotify, og mottatt det norske gulltrofè for låtene Mitt fjes, Pina Colada og Hawaii. Han er også kjent for å være opptatt av tematikk rundt psykisk helse og mobbing, noe som preger flere av låtene hans.
Dewan Rakyats president
Representanthusets president er leder for Dewan Rakyat, underhuset til Malaysias parlament. Han/hun er ansvarlig for å organisere debatter og undersøke om petisjoner, lovforslag og endringer er godtagbare.
Valg
Presidentens mandatperiode har samme lengde som mandatperioden til det Representanthuset som valgte ham/henne. Presidentens mandatperiode slutter når Huset blir oppløst og allment valg utlyses. Han/hun velges av Husets medlemmer under det første møtet etter et allment valg. Ethvert medlem er kvalifisert til å være Husets president, men ikke-medlemmer – som tilfredsstiller de samme kvalifikasjonene som kreves for å være medlem – er også valgbare som presidenter. Ministre og parlamentariske sekretærer er ikke valgbare.
Kandidaten må nomineres av en tredje part, som er medlem av Huset, og må støttes av et annet medlem. Denne nominasjonsprosessen må utføres minst 14 dager innen presidentvalget finner sted. Hvis kun én kandidat stiller, velges han/hun automatisk til president. Ellers foretas det hemmelige valg der vinneren kåres gjennom et simpelt flertall. To visepresidenter velges på liknende måte. Setiausaha presiderer over avstemningen.
Cheiracanthium inclusum
Cheiracanthium inclusum er en av edderkoppene i familien Miturgidae. Utbredelsen er i Nearktis, Neotropisk, Afrika og Réunion.
Cheiracanthium inclusum er en noe langbeint, edderkopp. Den har åtte øyne som er ordnet i to tverr-rader med fire i hver. Den hører til de edderkoppene som lever på bakken, ofte på dyrket mark.
Chris Baco
Chris Baco fikk sitt gjennombrudd i 2014 med låta «Upcommers» utgitt av plateselskapet Cosmos. Dette var på et samlealbum som også inkluderte låter fra Madcon, Tungevaag, Robin og Bugge, Cir.Cuz og Julie Bergan. I 2015 gav Chris Baco sammen med artisten T-Tune ut singelen Pina Colada, lisensiert av verdens største plateselskap, Universal Music. Låten passerte 100,000 avspillinger på Spotify allerede 15 dager etter lansering, og ble artistens først låt som streamet til Det norske Gulltrofè.
Chris Baco er også kjent for å være aktiv i kampen mot mobbing og ungdoms psykiske helse. Han har jobbet på flere ungdomsklubber i Groruddalen, og har gitt ut anti-mobbelåtene «Usynlig», «Fargene i meg», «Mitt Fjes» og «Fotspor». «Mitt Fjes» var et stort anti-mobbeprosjekt hvor det ble laget en musikkvideo av 70 ulike ansikter. Prosjektet hadde flere profilerte deltakere som TV2-programleder Hedda Kise, Farmen-Marit og interiørdesigner Sigurd Storm.
I forbindelse med dette prosjektet ble Chris Baco MOT-ambassadør for Oslo.
Perikope
Perikope (gresk περικοπή, «avsnitt, utsnitt»; fra peri «omkring» og kope «utsnitt»; koptein «avskære») er i den kristne kirke betegnelse for bestemte avsnitt av bibelteksten bestemt for opplesning.
Noen ganger kan leseteksten være sammenføyninger. En perikope bestående av passasjer fra forskjellige deler av en av Bibelens bøker, eller fra forskjellige deler av Bibelen, och sammankoblet til en eneste lesetekst, kalles en sammenlenkning eller sammensatt lesning.
Historikk i den vestlige kristenhet
I den kristne menighet overtok man denne jødiske skikk, men tilføyde til de to gammeltestamentlige avsnitt to nytestamentlige, ett fra de nytestamentlige brev og ett fra evangeliene. Brevavsnittet fikk snart navnet «epistelen», evangelieavsnittet «evangeliet». Til tider ble brukt et avsnitt fra Apostlenes gjerninger; dette ble gjerne kalt «lektien».
På 400-tallet begynte man i Roma å gi perikoper mer fasthet, idet de forskjellige skrifter henvises til forskjellige tider av kirkeåret, og under pave Gregor den store utviklet det hele seg til at hver søn- og festdag fikk sitt bestemte «Evangelium» og sin «Epistel».
Det ble utarbeidet manuskripter, ofte illuminerte, som kalles perikoper, som oppsetter de perikoper (ofte bare evangelieperikopen) som var fordret for messefeiringene gjennom året. Særlige eksempler på slike, begge ottonske, er Henrik IIs perikopebok og Salzburgperikopene.
Liste over stykkprammer
En stykkpram var orlogsskip fra seilskutetiden som varte fra 1500 til 1850. Stykkpramen var et kystfarende og gruntgående bestykket fartøy, som fungerte som et flytende batteri.
Til forskjell fra flåtebatteriene, hadde stykkprammene sine egne bevegelsesevner under seilas, og de ble brukt som stasjonære flåtebatterier i defensive og offensive formål. Den kunne ikke forflytte seg selv og måtte under en militæroperasjon ha assistanse, spesielt i lukket farvann som for eksempel i et havneområde. For å lokalt forsvare flåtebaser mot fiendtlige angrep og får å forsvare militær og sivil infrastruktur var det et behov for et fartøy med sterk bestykning som kunne flyttes ved hjelp av seil eller årer.
Perikope
Historikk i den vestlige kristenhet
Senere ga Tridentinerkonsilet innenfor den katolske kirke en bestemt og enda nøyere fortegnelse over de perikoper som skulle anvendes.
Liste over stykkprammer
Under fellesbetegnelsen «stykkpram» ble det bygd like varianter, fra store skyttskip til små defensjonsprammer som kunne være rene flåtefarkoster fremfor prammer. Til forskjell fra de vanlige stykkprammene, var skyttskipene beregnet på langvarige oppdrag langt vekk fra den nærmeste flåtebasen. De hadde en kraftig bestykning for operasjoner i fremmed farvann, mens defensjonsprammen enten kunne være stykkprammer med åpent kanondekk eller flåtebatterier som ble forflyttet med assistanse.
Perikope
Historikk i den vestlige kristenhet
Martin Luther holdt seg med noen justeringer til den vante orden som hadde funnet sin form siden Karl den stores dager, og de lutherske kirker har dermed i alt vesentlig holdt på de gamle perikoper, likesom den anglikanske kirke. Men de reformerte brøt med den gamle perikoperekke og ved gudstjenesten - Huldrych Zwingli (1484-1531) begrunnet det med at perikopesystemet sperret for en autentisk tilgang til skriften, og Jean Calvin (1509-1564) mente at man burde bryte opp med stadige tematiske hensyn etter hvor i året man var (lectio selecta-tradisjonen) og forstanderen i stedet skulle lese kontinuerlig (lectio continua) i passe lange stykker og følgelig preke kontinuerlig. Med tiden skulle dette føre til at presten så temmelig hadde fritt tekstvalg.
Liste over stykkprammer
På listen er stykkprammer fra Danmark-Norge og Sverige med seilføring inkludert. Farkostene betegnes på dansk dansk som skøtpram, på svensk som skottpråm og i engelskspråklig litteratur som artillery pram. I Russland ble liknende farkoster betegnet som prammer og halvprammer på 1700-tallet.
Perikope
Historikk i den vestlige kristenhet
I den norske kirke ble det foreskrevet, senere snarere anbefalt, hvilke av dagens foreskrevne perikope skulle være prekentekst. En slik «perikopetvang» som utstrekker seg også til tema for prekenen har vært vanlig i en rekke lutherske kirker. Fastleggelsen av prekentekstene varierer slik at man over noen år får vekslet mellom dagens perikoper. En egen tekstbok med søndagens lese- og prekentekster foreligger, den som er blitt gjeldende siden advent 2011 er en frukt av den siste gudstjenestereformen i Den norske kirke.
Kristianstad
Byen er administrasjonssenter for Kristianstad kommune. I 2010 hadde tettstedet Kristianstad 35 711 innbyggere. Deler av byen ligger under havets overflate, og Sveriges laveste punkt, 2,41 meter under havet, befinner seg i Kristianstad.
Historie
I 1612 besluttet kong Christian IV å bygge en ny sterkt befestet by i det nordøstlige Skåne, etter at den nærliggende byen Væ var blitt ødelagt av svenskene. Byen, som fikk navn etter kongen sønn, den utvalgte prins, skulle danne bolverk mot svenskene og utvikles til en moderne handelsstad.
Beliggenheten på Alløn var glimrende for en festningsby. Herfra var det oversikt over landskapet til alle sider, og Helgeån var seilbar for små fartøyer og ga mulighet for vareutveksling med omverdenen. Med i beslutningen var at Væ og Åhus' borgere skulle befolke den nye byen, samtidig som de to nevnte byene mistet sine bypriviliegier.
Pga. Alløns mudrete og ustabile grunn, viste foretagendet seg vanskelig. Festningsverk og bygninger måtte fundamenteres ordentlig, fordi vannspeilet store deler av året sto over det normale. Store mengder sten ble derfor fraktet over til øya via en bro. Likevel kunne det ikke unngås at det oppsto senkninger og utglidninger i vollene.
Festningsbyen
Planen for festningsbyen var ferdig i 1614, utferdiget med inspirasjon fra renessansens byplanideer og med bastioner av jordvoller etter nederlandsk mønster, hvor det omliggende terrenget dannet et vollgravsystem. Den eneste adkomst for allmennheten var fra syd via porttårn og bro. Gatenettet ble regelmessig og inndelt i kvartaler med plass til handelstorv og representative formål. Det eneste som brøt symmetrien var den veldige Trefoldighetskirken.
I tillegg til kirken, lot kongen også oppføre en større representativ bygning på ''Kongl. Maytts Platz'', som i dag inngår i byens lensmuseum. Videre bygget han en skole nær kirken samt et hospital med tilhørende kirkesal og tårnbygning. Resten av byens hus forventet han at de nye borgerne ville bygge. Byen skulle dog være presentabel, så han bannlyste gemene hytter og tillot ikke stråtak pga. brannfaren.
Helst så han at det ble oppført stenhus, men avfant seg med at kjøpmenn og borgere fra Væ gjenoppførte bindingsverkshus med materialer fra den nedlagte byen. De fornemste tomtene ved Store Torv, nær den påtenkte slottsbygningen, var forbeholdt fremtredende personer, mens kjøpmenn holdt til omkring Lille Torv. Håndverkerne ble henvist til mindre representative bakgater.
Av hensyn til avvanning ble det gravet en kanal tvers igjennom byen. Den 470 m lange broen ut til øya sto helt ferdig i 1616, og det ble bygget nye veier for å forbinde den nye byen med resten av Skåne og Blekinge. Seilleden til Østersjøen ble forbedret ved graving av kanaler til Helgeåns munning ved Åhus.
Christianstad ble således et revolusjonerende anlegg i Norden; den første moderne by i full skala uten middelalderens krokede gater og streder, med en åpen og luftig bebyggelse.
Svensk tid
Byen ble sammen med Skåne overgitt til Sverige ved freden i Roskilde 1658, men var i en kort periode erobret tilbake i 1676. Den siste tilbakeerobring skjedde i 1710, men varte kun én måned.
Handelen med utenlandske havner bidro også til å fremme byens egne industrier med klesfabrikker, farverier, garverier og tobakksfremstilling. Utenfor byen lå et stort teglverk og en sepefabrikk. På begynnelsen av 1800-tallet ble forutsetningene for handel endret som følge av Napolenskrigene. I tillegg hadde Helgeån, byens livsnerve, dannet et nytt utløp mot Østersjøen slik at vanndybden ved utskipningsstedet Åhus ble mindre. Man måtte derfor bruke de vanskelige landveiene til transport av varer i stedet, og Christianstads utenrikshandel skrumpet etter hvert inn til ingenting.
Inntil 1847 var Christianstad det sydlige Sveriges viktigste militærby. En brann la dette året det meste av byens sydlige del øde, og samme år opphørte statusen som festningsby. Vollanleggene ble første revet omkring århundreskiftet 1900 og erstattet med brede boulevardanlegg. I dag er bybildet dominert av store og imponerende bygninger fra denne tiden, tilsammen med 17-1800-tallets kasernebygg.
Kristianstad var administrasjonssentrum for Kristianstads län, som eksisterte i årene 1719–1997. Ved sammenslåingen av Malmöhus og Kristianstads län til Skåne län ble administrasjonssentret lagt til Malmö. Kristianstad beholdt den opprinnelige stavemåten til 1906, da en svensk rettskrivningsreform moderniserte alle stedsnavn.
Kristianstads vennskapsby i Norge er Kongsberg.
Apostolisk nuntiatur
Etymologi nuntiatur og ambassade
Historisk støter man ikke på terminologien «nuntiatura apostolica» i dokumenter før midten av 1300-tallet. Den apostoliske nuntiens funksjon er imidlertid betydelig eldre, og er direkte gjenkjennelig i de såkalte missi discurrentes eller apocrisarii (termer benyttet i middelalderen) som var de pavelige respresentanter ved den bysantinske keisers hoff i Konstantinopel.
Den moderne ambassade har også en lang historie bak seg; det er først etter Wienerkongressen i 1815 at det begynte å bli en entydighet, altså slik at man kan si at terminologien nuntiaturer (for de pavelige diplomatiske stasjoner) var entydig innarbeidet flere århundrer før ambassader ble det for statene.
Status
Den diplomatiske størrelse det apostoliske nuntiatur representerer er ikke-territoriell, og dermed ikke å betrakte som Vatikanstatens ambassade (verken som en moderne tildragelse eller arvtaker etter «forløperen» Kirkestaten).
Det ligger i sakens natur at et nuntiatur ikke utsteder noen visum. Man har heller ikke konsulater.
Stater som ønsker diplomatiske forbindelser med paven sender ikke sine ambassadører til Vatikanstaten, men til Den hellige stol. Ifølge Wien-konvensjonen om diplomatisk samkvem har den apostoliske nuntius samme rang som en ambassadør extraordinaire et plénipotentiaire.
Historie
Historisk støter man ikke på terminologien «nuntiatura apostolica» før midten av 1300-tallet, men fenomenet har en lang forhistorie. Den apostoliske nuntiens funksjon er direkte gjenkjennelig i de såkalte missi discurrentes eller apocrisarii (termer benyttet i middelalderen) som var de pavelige respresentanter ved den bysantinske keisers hoff i Konstantinopel.
Apparatet med diplomatiske representanter for Den Hellige Stol som det ble konsolidert organisatorisk med betegnelsen apostolisk nuntius, kom med pave Paul III (1534-1549). Etter Tridentinerkonsilet (1545-1563) ble nuntiene hjørnesteiner i den romerske kirkes utenrikspolitikk.
Luftskipet R101
Luftskipet R101 var det ene av to britiske stive (rigid) luftskip som ble bygget i 1929 som en del av den britiske regjerings program om å utvikle to sivile luftskip, som skulle kunne brukes i langdistanseruter innen Det britiske imperiet. Skipet var tegnet og bygget av en arbeidsgruppe som var oppnevnt av luftfartsministeriet. Byggingen foregikk i konkurranse med et privat, men regjeringsstøttet R100 som ble bygget samtidig. Da det ble bygget var det verdens største farkost med sine 223 meter i lengde, og det ble ikke overgått før luftskipet «Hindenburg» ble lansert syv år senere.
Apostolisk nuntiatur
Historie
Pavelige nuntier som dro på oppdrag til fremmede lands ledere, har man således hatt lenge før man fikk nuntiaturer, det vil si faste stasjoner. På 1500-tallet oppstod det slike fast innrettede stasjoner for Den Hellige stols sendemenn, i første omgang ved utvalgte katolske kongelige hoff. Det gjaldt først steder som Wien og Graz, i Madrid, eller hos kurfyrster. Den eldste etablering av dette slag var det stående nuntiatur ved kong Ferdinand Is hoff i Wien; det ble innrettet i 1529.
Nuntiaturenes ekstraterritoriale rettigheter er blitt demonstrert i praksis ved noen anledninger i moderne tid:
Den kubanske kardinal Manuel Arteaga y Betancourt fant tilflukt i nuntiaturet for å unnslippe forfølgelse av Fidel Castros kommunistiske stye i 1961. Etter general Pinochets kupp i Chile kom det også til det pavelige nuntiatur noen som søkte sikkerhet; i 1984 utvirket den apostoliske nuntius Angelo Sodano fritt leide ut av landet og til Ecuador for fire medlemmer av Movimiento de Izquierda Revolucionaria (MIR) som hadde søkt om politisk asyl og hadde søkt tilflukt i nuntiaturet. USA invaderte Panama med styrker for å avsette president Noriega den 20. desember 1989. Da flyktet han til Den Hellige Stols nuntiatur i Panama byen der han etter et par uker gav opp og overgav seg til amerikanerne den 3. januar 1990.
Norge
Pavestolens forbindelser med Norge skjer over en sideakkreditering fra Sverige – Det apostoliske nuntiatur i Sverige ligger i Djursholm, en forstad til Stockholm.
Luftskipet R101
Planlegging og bygging
Etter prøveflyvninger og etterfølgende modifikasjoner hvor lengden ble øket med 14 m, endte skipets jomfrutur til India med at skipet havarerte den 5.oktober 1930 i Frankrike. Ved havariet hadde skipet 54 personer ombord, og 48 av disse omkom i havariet. Blant de omkomne var luftfartsministeren som hadde iverksatt programmet, mange høyere embetsmenn og nærmest alle konstruktører fra arbeidsgruppen Royal Airship Works.
Trivia
Iron Maidens sang The Empire of the Clouds fra albumet The Book of Souls (2015) er basert på R101s havari.
Vorarlberg
Vorarlberg (uttales IPA: [ˈfoːɐ̯ʔaʁlbɛʁk]) er den vestligste delstaten i Østerrike og ligger mellom Bodensee, Rhinen og Arlbergpasset. Vorarlberg grenser mot Tyskland (Bayern), Sveits (St. Gallen og Graubünden) og Liechtenstein samt den østerrikske delstaten Tirol. Delstaten har flere vintersportssteder, og turisme er en viktig næringsgren.
Den tyske dialekten som snakkes i Vorarlberg (alemannisk) er nærmere beslektet med dialektene i Sveits og det sydvestlige Tyskland enn med de bairiske dialektene i resten av Østerrike.
Geografi
Fra Tirol og resten av Østerrike er Vorarlberg atskilt gjennom Arlbergpasset (1793 m), som også er opphavet til delstatens navn («bortenfor Arlberg»). De største elvene i Vorarlberg er Rhinen (som danner grense mot Sveits), Bregenzer Ach og Dornbirner Ach.
Historie
I løpet av 1400- og 1500-tallet ble mesteparten av Vorarlberg ervervet av habsburgerne. Før den tid hadde området tilhørt ulike grevehus, bl.a. grevene av Montfort og Tübingen.
Vorarlberg ble lenge administrert fra Innsbruck i Tirol (inntil 1805 som en del av Vorderösterreich), men fikk selvstyre i 1861. Etter den første verdenskrig ble det holdt en folkeavstemning om en tilslutning til Sveits, som ble støttet av 80 % av innbyggerne. Likevel forble Vorarlberg ved den nyoppretta republikken Østerrike, nå som delstat. Bortsett fra perioden 1938–1945, da Vorarlberg inngikk i Reichsgau (distriktet) Tirol-Vorarlberg sammen med Nord-Tirol, har Vorarlberg vært en selvstendig delstat i Østerrike.
Ringvassøy Idrettslag
Ringvassøy Idrettslag fra Hansnes i Karlsøy kommune i Troms ble stiftet 26. april 1969. Klubben har aktivitet innen fotball, ski, sykling og volleyball, og har også drevet med friidrett og svømming.
Ringvassøy ILs seniorlag i fotball for menn nådde for første gang daværende 4. divisjon (nivå 4) i 1981, og spiller i 2014 i 5. divisjon Troms avdeling 1 (nivå 6). Hjemmebanen i fotball er Hansnes kunstgressbane, som ble tatt i bruk i 2012. Ringvassøy IL har tidligere spilt på Dåfjord gressbane. Klubbens volleyballag nådde 2. divisjon i 1983.
Saint-Ébremond-de-Bonfossé
Saint-Ébremond-de-Bonfossé er en tidligere kommune i departementet Manche i regionen Normandie i Nordvest-Frankrike. Kommunen lå i kantonen Canisy som tilhører arrondissementet Saint-Lô. I hadde Saint-Ébremond-de-Bonfossé 0 innbyggere.
Den 1. januar 2017 ble kommunen innlemmet i Canisy kommune.
Befolkningsutvikling
Antall innbyggere i kommunen Saint-Ébremond-de-Bonfossé
Liste over byer i Louisiana
Liste over byer i Louisiana er en oversikt over byene i den amerikanske delstaten Louisiana.
Metanephrops japonicus
Metanephrops japonicus er en art i hummerfamilien - den er et større krepsdyr som lever på havbunnen i varmere strøk. Den er en av 17-18 arter i slekten. Arten er spiselig. Den skilles fra klassisk sjøkreps eller hummer ved at denne arten (og slekten) har to klør som er like lange og store, og altså ikke har en større knuseklo. Arten blir inntil 12 cm lang og legger egg fra tre års alder. Hodet blir inntil 3–5 cm langt.
Den er en delikatesse i Japan, og serveres ved restauranter i hele landet. Den fanges på hele sørøstkysten, ved prefekturene fra Chiba og ned til østkysten av øya Kyushu.
Arten er utbredt i hele de varmere delene av Indiahavet, og litt inn i Sør-Kina-havet samt vestre Stillehavet. .
Thongloun Sisoulith
Thongloun Sisoulith (født 10. november 1945) er en laotisk politiker som har vært president i Laos siden 22. mars 2021. Han var statsminister fra 20. april 2016 til 22. mars 2021. Han var også landets visestatsminister fra 2001 til 2016 og utenriksminister fra 2006 til 2016. Han sitter i politbyrået i Det laotiske folkets revolusjonære parti og har siden 15. januar 2021 også vært partiets generalsekretær. Han er den første lederen i partiet som ikke har militær bakgrunn.
Biografi
Sisoulith er født i Hua Phan-provinsen i det østlige Laos. Han studerte ved den pedagogiske høgskolen Neo Lao Hak Sat fra 1962 til 1969. Han har også utdanning fra Sovjetunionen og Vietnam. I tillegg til sitt morsmål snakker han vietnamesisk, russisk og engelsk.
Han kom inn i regjeringen som viseutenriksminister fra 1987 til 1992 og var arbeids- og sosialminister fra 1993 til 1997. Fra 1998 til 2000 var han medlem av nasjonalforsamlingen. Fra 27. mars 2001 var han visestatsminister og formann for den statlige planleggingskomiteen. I tillegg til dette ble han fra 8. juni 2006 utenriksminister etter Somsavat Lengsavad.
På Det laotiske folkets revolusjonære partis 10. kongress 23. januar 2016 ble han valgt til statsminister etter Thongsing Thammavongs avgang. På partiets 11. kongress 15. januar 2021 ble han valgt til generalsekretær og generalsekretæren blir også normalt utnevnt til president. Han etterfulgte Bounnhang Vorachith som president 22. mars 2021.
Dorking (hønserase)
Dorking er en tung hønserase som stammer fra England.
Dorking stammer sannsynlig fra høns som romerne tok med seg til England i 54 f. kr. Den er oppkalt etter et engelsk grevskap. Den er kanskje en av verdens beste hønseraser når det gjelder kjøttproduksjon. Kroppen er stor og fyldig, og det er en av de tyngste rasene som finnes. Kjøttet er hvitt og av høy kvalitet. Dorking er en god verper, og den ruger gjerne fram kyllinger. Dorking er rolig og besindig av natur og lett å temme. Den trives ikke i fuktig og kaldt klima, og den store kammen er spesielt følsom for kulde. Dorking er blitt brukt til å avle fram faverolles og sussex. Dvergvarianten stammer også fra England. Eggene er hvite og veier 55 gram (35 gram for dverg). Hanen veier 4,5–6 kg og hønen 3–4,5 kg. For dverg veier hanen 1 kg og hønen 900 gram.
Per Gunnar Dalløkken
Per Gunnar Dalløkken (født 28. januar 1965) er en norsk tidligere fotballspiller.
Europaparlamentsvalget i Danmark 2014
Europaparlamentsvalget i Danmark 2014 ble avholdt i hele Danmark søndag 25. mai 2014. Det ble valgt 13 representanter til Europaparlamentet for perioden 2014–2019. Valgdeltagelsen lå på 56,3 %.
Valget sammenfalt i tid med folkeavstemningen om EUs patentdomstol, der velgerne tok stilling til hvorvidt Danmark skal være med i en avtale om en felles patentdomstol for EUs medlemsland. Folkeavstemningen hadde en valgdeltagelse på 55,9 %, og 60,4 % av de fremmøtte stemte for forslaget.
Resultater
Danmarks Statistik talte følgende landsdekkende resultat:
For å maksimere sin uttelling, hadde partiene anledning til å danne valgforbund på forhånd. Socialdemokraterne, Radikale Venstre og Socialistisk Folkeparti dannet ett valgforbund, mens Venstre og Det Konservative Folkeparti dannet et annet.
Valgte representanter
Hver velger kan gi én personstemme. Kandidatkåringen for det enkelte parti tok utgangspunkt i avgitte personstemmer:
Morten Messerschmidts personlige stemmetall var ny rekord i et dansk valg til Europaparlamentet. Den sterke personeffekten gav Danske Folkeparti tre ytterligere representanter med et beskjedent personlig stemmetall.
Langrenn under Vinter-OL for ungdom 2016 – 5 kilometer jenter
5 km fristil for jenter under Vinter-OL for ungdom 2016 ble avholdt på Birkebeineren skistadion 18. februar 2016.
Maja Jakunina fra Russland vant øvelsen foran kinesiske Chi Chunxue og Rebecca Immonen fra Finland.
Cheiracanthium albidulum
Cheiracanthium albidulum er en av edderkoppene i familien Miturgidae. Utbredelsen er på Madeira og Kanariøyene.
Cheiracanthium albidulum er en noe langbeint, edderkopp. Den har åtte øyne som er ordnet i to tverr-rader med fire i hver. Den hører til de edderkoppene som lever på bakken, ofte på dyrket mark.
Vårlivarden
Vårliverden er et fjell i Sandnes kommune i Rogaland. Det ligger øst for bydelen Riska. Fjellet har en høyde på 387 meter over havet. Vårliverden er et populært turmål i Sandnes og en av de mest besøkte toppene i kommunen. Fra parkeringsplassen på Vårli finnes det en turløype til Vårliverden. Fjellets kjente markerte profil, er en ørn som brer sine vinger over de mindre åsene i Riska.
Alan McLaren
Klubbkarriere
McLaren begynte sin fotballkarriere hos Heart of Midlothian FC i hjembyen i 1987. Han fikk sin debut på førstelaget i 1987/1988-sesongen, en sesong som endte med en respektabel andreplass i serien. Denne bragden ble gjentatt i 1991/1992-sesongen. Høsten 1994 ble McLaren kjøpt opp av storklubben Rangers FC med en overgangssum på 2 millioner pund, og hvor Dave McPherson gikk motsatt vei i samme avtale.
Han fikk sin debut for klubben den 30. oktober 1994 i et Old Firm-oppgjør mellom Rangers og Celtic FC på Hampden Park, et oppgjør som endte med 3–1 til Rangers. McLaren var med på å vinne tre strake seriemesterskap fra 1995 til 1997, og den skotske cupen i 1996 samt ligacupen i 1997. Etter 1997-sesongen var McLaren plaget av kneskader, og i 1999 bestemte han seg for å legge opp som fotballspiller i en alder av 28 år. Han fikk i mars 1999 tildelt en testimonialkamp mellom Rangers og engelske Middlesbrough FC foran 49 468 tilskuere, en kamp som endte 4–4 og hvor McLaren scoret på straffespark.
Landslagskarriere
McLaren fikk sin landslagsdebut for den 17. mai 1992 i en vennskapskamp mot. Like etter ble han tatt ut i landslagstroppen til EM i 1992 av landslagstrener Andy Roxburgh, hvor han ikke fikk spille noen av Skottlands gruppespillkamper. Han fikk derimot tillit i de påfølgende kvalifiseringskampene mot VM i 1994, som Skottland ikke klarte å kvalifisere seg til. Frem til 1995 fikk han tilsammen 24 landskamper.
Friidrett under Samveldelekene 2018 – Tresteg menn
Tresteg for menn var en del av friidrett under Samveldelekene 2018, og ble arrangert på Carrara Stadium fra 12. og 14. april 2018.
Indias A.V. Rakesh Babu startet ikke i finalen, fordi det ble funnet en sprøyte ble funnet i hans bag. Nathan Fox trakk seg fra konkurransen grunnet skade.
Kvalifiseringsrunde
Kvalifisering: Kvalifiseringskrav 16,60 (Q) eller de 12 beste utøverne (q) ble kvalifisert til finalen.
Orchestia gambierensis
Orchestia gambierensis er en art i slekten Orchestia innenfor tangloppefamilien av ordenen Senticaudata, som inngår i gruppen av amfipoder.
Seiling under Middelhavslekene 2013
Seiling under Middelhavslekene 2013. Seiling var en av flere sporter under de syttende middelhavslekene som ble arrangert i Mersin i Tyrkia i perioden 20. til 30. juni 2013. Det var fjortende gangen som seiling var med på programmet under middelhavslekene. Det ble konkurrert i to klasser for menn og to for kvinner. Kroatia ble beste nasjon med tre gullmedaljer foran Frankrike med en.
Republikken Ungarns fortjenstorden
Republikken Ungarns fortjenstorden (ungarsk: Magyar Köztársasági Érdemrend) er en ungarsk orden. Ordenen ble innstiftet i 1991, men går tilbake til ordenen med samme navn etablert i 1946 og med eldre forgjengere. Det er Ungarns fornemste utmerkelse. Republikkens president er ordenens stormester. Ordenen kan tildeles både ungarske borgere og utlendinger.
Opprinnelse og utvikling
Republikken Ungarns fortjenstorden er i flere henseende utformet og innrettet etter eldre forbilder. I 1923 ble Det ungarske fortjenstkors og Fortjenstmedaljen innstiftet. Disse ble i 1935 omdannet til Den ungarske fortjenstorden og Fortjenstkorset. Ordenstegnene for dagens Republikken Ungarns fortjenstorden er i hovedtrekk utformet på samme måte som Den ungarske fortjenstorden fra 1935. I 1946 ble Republikken Ungarns fortjenstorden innstiftet. Denne ble etter kommunistenes maktovertakelse avskaffet i 1949. I 1953 ble Folkerepublikken Ungarns fortjenstorden innstiftet. Ordenstegnene for denne ordenen var basert på kommunismens røde stjerne og Folkerepublikken Ungarns riksvåpen. Ved Folkerepublikkens avskaffelse i 1989 ble ordenene den hadde opprettet også gradvis avskaffet, først ved at de kommunistiske symbolene ble fjernet fra ordenstegnene. Nye ordener ble innstiftet i 1991. Republikken Ungarns fortjenstorden ble da opprettet ved å gripe tilbake til ordenen innstiftet i 1946.
Inndeling
Republikken Ungarns fortjenstorden er inndelt i seks grader:
Ordenen er inndelt i en sivil og en militær avdeling.
Insignier
Ordenstegnet for Republikken Ungarns fortjenstorden er et hvitemaljert georgskors i gull. Korset er i den sivile avdeling omgitt av en smal grønn kant, i den militære av en rød. Midtmedaljongen er rødemaljert, omgitt av en grønnemaljert krans, og prydes av Ungarns riksvåpen. Ordenssjernen har åtte samlinger av stråler og er i gull eller sølv, avhengig av grad. Ordenskjedet er en gullenke uten symbolske elementer. Ordensbåndet er grønt med røde og hvite kanter. Fargene er hentet fra Ungarns flagg.
Både ordensbåndet og ordensstripen er besatt med miniatyrversjoner av ordensstjernen.
Tildeling
Nominasjoner av ungarske statsborgere skjer gjennom statsministeren. Utenlandske borgere nomineres gjennom utenriksdepartementet. Ordenens høyeste klasse, storkors med kjede, tildeles bare utenlandske statsoverhoder. Det er satt begrensninger på antallet utnevnelser av ungarske borgere. Det kan årlig bare tildeles 15 storkors, 35 kommandørkors med stjerne, 70 kommandørkors, 140 offiserskors og 280 ridderkors. Det er ikke lagt begrensninger på antallet utenlandske utnevnelser.
Utnevnelser av ungarske statsborgere til Republikken Ungarns fortjenstorden kunngjøres to ganger om året: 15. mai og 20. august. Ekstraordinære utnevnelser kan foretas utenom dette. Tildeling til utlendinger skjer også utenom de to faste utnevnelsesdatoene.
Norske innehavere
Kong Harald er innehaver av storkors med kjede av Republikken Ungarns fortjenstorden. Dronning Sonja er innehaver av storkors. Sten Lundbo er innehaver av kommandørkorset.
Internationaux de Strasbourg
Internationaux de Strasbourg er en profesjonell tennisturnering som blir spilt på grus. Den er en del av WTA-touren, og er klassifisert som en WTA International-turnering.
Den blir spilt hvert år i Strasbourg i Frankrike.
Eorchestia dassenensis
Eorchestia dassenensis er en art i slekten Eorchestia innenfor tangloppefamilien av ordenen Senticaudata, som inngår i gruppen av amfipoder.
Margarita Hernández
Margarita Hernández (født 3. desember 1985) er en meksikansk friidrettsutøver som konkurrerer i maraton.
Hun representerte Mexico under Sommer-OL 2016 i Rio de Janeiro, der hun ble nummer 48 i maratonløpet.
Yunlong (Dali)
Yunlong (kinesisk: 云龙县; pinyin:  Yúnlóng Xiàn) er et fylke i Yunnan i Folkerepublikken Kina. Det ligger i det autonome prefektur Dali.
Befolkningen var på 197,859 innbyggere i 1999.
Administrative enheter
Storkommuner: Kommuner: